cyanic-selkie/wikianc huggingface dataset:
โทน (ภาพยนตร์)
เบื้องหลังและงานสร้าง
โทน เป็นภาพยนตร์เรื่องแรกของสุวรรณฟิล์ม ที่สร้างเพื่อเปลี่ยนยุคหนัง 16 มม. สู่มาตรฐานโลก โดยให้ เปี๊ยก โปสเตอร์ เขียนบทหนังและกำกับการแสดงครั้งแรกในชีวิต ซึ่งสมัยนั้นเรียกว่า เป็นผู้กำกับรุ่นใหม่ของวงการ และเป็นภาพยนตร์ไทยที่ผู้สร้างตั้งใจจะหนีจากคำประณามที่ว่าหนังไทยน้ำเน่า โดยเป็นเรื่องราวชีวิตของหนุ่มกำพร้าอย่าง โทน ต้องพบเจออุปสรรคมาตลอด ตั้งแต่เป็นเด็กกำพร้าก้นกุฏิ โทนมุเรียนจนจบช่างยนต์ด้วยแรงส่งเสียจากหลวงตา แต่ด้วยชาติกำเนิดต้อยต่ำทำให้ช้ำรักอยู่ร่ำไป กระทั่งเข้ากรุงเทพฯมาหางานทำและได้เจอ แดง สาวสวยลูกคุณหนูที่จงเกลียดโทนตั้งแต่พบหน้า หากความดีก็เอาชนะใจเธอจนได้ ถึงอย่างนั้นอุปสรรคข้อใหญ่คือ อิทธิพล ผู้กว้างขวางแต่ใจโฉดที่หมายปองแดงพร้อมแผนร้ายเพื่อครอบครองเธอ
แม้ว่าเงินทุนสร้างจะบานปลายและถูกติงเรื่องการเลือก ไชยา สุริยัน มาเป็นพระเอกและยังนำดาราหน้าใหม่มาแสดง จนสายหนังไม่กล้าซื้อในช่วงแรก แต่ทีมงานสุวรรณฟิล์มก็ฝ่าฟันและทำภาพยนตร์ออกมาจนสำเร็จ เมื่อออกฉาย ปากต่อปาก บอกต่อในเรื่องความมีเหตุผลของบทหนัง และยังมีเพลงไพเราะ 7 เพลง มักจะมีเพลงประกอบแทบทุกเรื่อง ซึ่งขับร้องโดย สังข์ทอง สีใส และวงดิอิมพอสซิเบิ้ล เป็นแรงส่งช่วยให้หนังมีความสมบูรณ์มากขึ้น ภาพยนตร์เข้าฉายเมื่อ 2 สิงหาคม พ.ศ. 2513 ที่โรงภาพยนตร์ศาลาเฉลิมไทย สามารถทำรายได้สูงถึง 6 ล้านบาท เป็นอันดับ 2 รองจากหนังของรังสี ทัศนพยัคฆ์ เรื่อง มนต์รักลูกทุ่ง พลิกประวัติศาสตร์หนังไทยในยุคนั้น เรียกได้ว่าเป็นกระแสให้เกิดการสร้างภาพยนตร์ระบบ 35 มม.เพิ่มมากขึ้น
นอกจากนี้แล้ว เปี๊ยก โปสเตอร์กลายเป็นคลื่นลูกใหม่ลูกแรกของหนังไทยสมัยใหม่และกลายเป็นผู้สร้างหนังไทยที่มีบทบาทสำคัญที่สุดคนหนึ่งใน 2 ทศวรรษต่อมา แม้จะเป็นหนังเรื่องแรก แต่ก็ทำให้เปี๊ยก โปสเตอร์ ประสบความสำเร็จอย่างมาก จึงต้องตัดสินใจทิ้งพู่กันหันมาเอาดีทางการกำกับหนังและมีผลงานระดับคุณภาพที่รู้จักกันอีกหลายเรื่อง ปัจจุบันภาพยนตร์นี้มีจำหน่ายทั้งวีซีดีและดีวีดี โดยบริษัททริปเปิ้ลเอ็กซ์ฟิล์ม
เพลงประกอบ
อัลบั้มรวมเพลงประกอบภาพยนตร์เรื่องโทน โดยได้ศิลปินดังอย่าง ดิ อิมพอสซิเบิ้ล หลังจากที่ได้รับรางวัลชนะเลิศการประกวดวงดนตรีสตริงคอมโบชิงถ้วยพระราชทาน ในปี พ.ศ. 2512 และเริ่มเริ่มมีชื่อเสียง ทำให้เปี๊ยก โปสเตอร์ ผู้กำกับภาพยนตร์เลือกวงดิ อิมพอสซิเบิล ให้เป็นหนึ่งในผู้บรรเลงและขับร้องเพลงประกอบในภาพยนตร์ ร่วมกับสังข์ทอง สีใส และศิลปินอื่นๆมาบรรเลงและขับร้อง
อัลบั้มเพลงประกอบภาพยนตร์ชุดนี้ มีความสำคัญกับวงการเพลงไทยคือเป็นอัลบั้มที่ถือเป็นการบันทึกแผ่นเสียงครั้งแรกของวงดิ อิมพอสซิเบิ้ล ก่อนที่ทางวงจะได้ออกสตูดิโออัลบั้มของตนเองในเวลาต่อมา ความสำเร็จของภาพยนตร์เรื่องนี้ทำให้วงดิ อิมพอสซิเบิล โด่งดังจากการทำเพลงประกอบภาพยนตร์ โดยทางวงบันทึกเสียงเพื่อใช้ประกอบภาพยนตร์เรื่องนี้รวมทั้งสิ้น 3 เพลง คือเพลง ปิดเทอม, เริงรถไฟ และเพลง ชื่นรัก
นอกจากนี้ยังมีเพลง โทน ที่เป็นเพลงนำของเรื่อง ขับร้องโดยสังข์ทอง สีใส ซึ่งเพลงนี้ทำให้สังข์ทอง สีใส แจ้งเกิดอย่างเต็มตัว ในฐานะหนึ่งในนักแสดงนำของเรื่องและนักร้อง โดยเพลงนี้ได้กลายมาเป็นหนึ่งในเพลงประจำตัวของสังข์ทอง ในเวลาต่อมา รวมถึงมีเพลง ฟ้าต่ำแผ่นดินสูง ที่ขับร้องโดย เกศิณี วงศ์ภักดี, กระต่ายเพ้อ โดย เสรีไทย บูรณะพันธ์
ปลาจิ้มฟันจระเข้ปีศาจ
ปลาจิ้มฟันจระเข้ปีศาจ (Shortbodied pipefish, Ghost pipefish, Harlequin ghost pipefish; ) เป็นปลาทะเลชนิดหนึ่ง ในวงศ์ปลาจิ้มฟันจระเข้ปีศาจ (Solenostomidae)
มีจะงอยปากยาว ลำตัวแบนข้างเล็กน้อย มีติ่งสั้น ๆ ทั่วทั้งตัว ครีบมีขนาดใหญ่ และมีขอบเป็นเส้นสั้น ๆ ลำตัวค่อนข้างใส มีสีสันหลากหลาย ทั้งสีแดง, ขาวสลับดำหรือเหลือบสีอื่น ๆ โดยปรับเปลี่ยนสีให้เข้ากับสภาพแวดล้อมที่อาศัย
มีความยาวโดยเฉลี่ยประมาณ 8 เซนติเมตร มักพบในแนวปะการังหรือกัลปังหาที่เขตน้ำลึก ในมหาสมุทรอินเดียและมหาสมุทรแปซิฟิก มักลอยตัวอยู่นิ่ง ๆ เพื่อแฝงตัวให้กลมกลืนกับสภาพแวดล้อม เป็นปลาที่หากินในเวลากลางคืน โดยกิน แพลงก์ตอนสัตว์และครัสเตเชียนขนาดเล็ก เป็นอาหาร โดยเอาส่วนหัวทิ่มลงพื้น
ปลาจิ้มฟันจระเข้ปีศาจ มีพฤติกรรมการวางไข่ที่แตกต่างไปจากปลาชนิดอื่นในอันดับเดียวกัน คือ ตัวเมียจะเป็นฝ่ายอุ้มท้อง โดยใช้ครีบหน้าท้องขนาดใหญ่สองครีบไว้สำหรับโอบอุ้มไข่ที่ได้รับการผสม และอุ้มท้องพาไข่ติดตัวไปด้วยตลอดเวลาจนกว่าจะฟักออกเป็นตัว โดยมีปลาตัวผู้ที่มีขนาดเล็กกว่า คอยดูแลอยู่ตลอด ซึ่งถุงครีบใต้ท้องของแม่ปลานั้นจะคอยกระพือเปิดปิดเป็นระยะ ๆ เพื่อให้น้ำทะเลและออกซิเจนที่ผสมอยู่ในน้ำไหลเวียนถ่ายเท เพื่อให้ตัวอ่อนในไข่เจริญเติบโต ซึ่งสามารถมองเห็นเป็นไข่ลูกกลม ๆ ใส ๆ หรือบางครั้งก็สามารถมองเห็นดวงตาจุดดำ ๆ คู่โตในไข่ได้อย่างชัดเจนด้วยตาเปล่า
ปลาจิ้มฟันจระเจ้ปีศาจ เป็นปลาที่พบได้น้อยมาก ในน่านน้ำไทยอาจพบได้ที่หมู่เกาะสิมิลัน ไม่จัดว่าเป็นปลามีความสำคัญทางเศรษฐกิจ และปัจจุบันได้มีการจับมาจากแหล่งธรรมชาติเพื่อขายเป็นปลาสวยงาม
เจ้าหญิงเทะซุพะยาจี
เจ้าหญิงเทะซุพะยาจี (ထိပ်စုဘုရားကြီး ; 5 เมษายน ค.ศ. 1923 – 31 ธันวาคม ค.ศ. 2021) หรือเป็นที่รู้จักในพระนาม เจ้าหญิงเทสซี (Princess Tessy) เป็นเจ้านายฝ่ายในชั้นพระราชนัดดาพระองค์สุดท้ายที่มีพระชนม์ชีพของราชวงศ์โก้นบอง ด้วยเป็นพระธิดาในเจ้าหญิงเมียะพะยากะเล ซึ่งเป็นพระราชธิดาของพระเจ้าสีป่อ พระมหากษัตริย์พระองค์สุดท้ายของพม่า  นับเป็นเจ้านายชั้นอาวุโสของพม่า
หลังการสิ้นพระชนม์ของตอพะย่า ซึ่งเป็นพระอนุชาเมื่อ ค.ศ. 2019 เทะซุพะยาจีจึงเป็นพระราชนัดดาพระองค์สุดท้ายของพระเจ้าสีป่อที่มีพระชนม์ชีพ
พระประวัติ
เจ้าหญิงเทะซุพะยาจี ประสูติเมื่อวันที่ 5 เมษายน ค.ศ. 1923 ณ กรุงร่างกุ้ง ในช่วงเวลาที่พม่าตกเป็นของบริเตน เป็นพระธิดาของเจ้าหญิงเมียะพะยากะเล กับโกโกไนง์ พระชนนีเป็นพระราชธิดาลำดับที่สี่ของพระเจ้าสีป่อกับพระนางศุภยาลัต เทะซุพะยาจีเข้าเรียนที่โรงเรียนคาทอลิกในเมืองมะละแหม่ง และเคยทำงานอยู่ที่สถานทูตสหรัฐและออสเตรเลียในย่างกุ้ง
เจ้าหญิงเทะซุพะยาจีตอบรับข้อเสนอที่จะทรงหมั้นหมายกับพระบาทสมเด็จพระปรเมนทรมหาอานันทมหิดล พระอัฐมรามาธิบดินทร พระเชษฐาในพระบาทสมเด็จพระมหาภูมิพลอดุลยเดชมหาราช บรมนาถบพิตร ทำให้เกิดการคาดเดาไปอย่างแพร่หลายว่าพระมหากษัตริย์ไทยพระองค์นี้จะเป็นพระสวามีในอนาคตของพระองค์ และพระองค์จะได้ขึ้นเป็นพระราชินีไทย นอกจากนี้เทะซุพะยาจีและสมาชิกพระราชวงศ์มีความพยายามอย่างยิ่งในการอัญเชิญพระบรมศพของพระเจ้าสีป่อกลับพม่า
เจ้าหญิงเทะซุพะยาจีเสกสมรสกับมองมองคีน เชื้อพระวงศ์มอญ เมื่อ ค.ศ. 1943 เขาเป็นหลานชายของบามอ และเป็นพี่น้องกับขิ่นจี ภรรยาของตอพะย่าจี พระอนุชา ทั้งสองมีบุตรด้วยกันห้าคน เป็นชายสามคน และหญิงสองคน มองมองคีนเสียชีวิตที่ร่างกุ้งใน ค.ศ. 1984
เจ้าหญิงเทะซุพะยาจีสิ้นพระชนม์ลงเมื่อวันที่ 31 ธันวาคม ค.ศ. 2021 ณ พุทธารามแห่งหนึ่งในย่างกุ้ง ขณะพระชันษาได้ 98 ปี พิธีปลงพระศพถูกจัดขึ้นที่สุสานเหย่เวในย่างกุ้ง เมื่อวันที่ 2 มกราคม ค.ศ. 2022 ในเวลานั้น พระองค์มีพระนัดดา 20 คน และพระปนัดดาอีก 17 คนที่ยังมีชีวิตอยู่
ไทยแลนด์ อเมเจอร์ลีก ฤดูกาล 2560
ไทยแลนด์ อเมเจอร์ลีก (Thailand Amatuer League) ฤดูกาล 2560 เป็นการแข่งขันฟุตบอลลีกสมัครเล่นของประเทศไทย ที่จัดขึ้นเป็นฤดูกาลที่ 2 เริ่มการแข่งขันตั้งแต่วันที่ 27 สิงหาคม พ.ศ. 2560 สิ้นสุดวันที่ 22 ตุลาคม พ.ศ. 2560 มีจำนวนสโมสรที่เข้าร่วมการแข่งขันทั้งหมด 117 สโมสร แบ่งออกเป็น 12 โซน โดยแชมป์ของแต่ละโซน จะต้องแข่งขันในรอบชิงชนะเลิศ เพื่อหา 6 สโมสรเลื่อนชั้นขึ้นไปแข่งขันในไทยลีก 4
รอบชิงชนะเลิศ
รอบชิงชนะเลิศจะเป็นการนำแชมป์จากแต่ละโซน รวมทั้งสิ้น 12 สโมสร นำมาแข่งขันแบบนัดเดียว เพื่อหา 6 สโมสรที่เป็นฝ่ายชนะ เลื่อนชั้นขึ้นไปแข่งขันในไทยลีก 4
Diplacrum
ถิ่นกำเนิดของมันคือเขตร้อนและกึ่งเขตร้อน
สปีชีส์ในสกุล ได้แก่:
เลดีมาร์กาเรต โบเฟิร์ต
มาร์กาเร็ต โบฟอร์ท พระราชชนนีและเคาน์เตสแห่งริชมอนด์และดาร์บี หรือเรียกสั้น ๆ ว่า เลดี้มาร์กาเร็ต โบฟอร์ท (Margaret Beaufort, The King's Mother, and The Countess of Richmond and Derby; 31 พฤษภาคม ค.ศ. 1443 - 29 มิถุนายน ค.ศ. 1509) มาร์กาเร็ต โบฟอร์ทเป็นพระราชมารดาของสมเด็จพระเจ้าเฮนรีที่ 7 แห่งอังกฤษ และ พระอัยกีของสมเด็จพระเจ้าเฮนรีที่ 8 มาร์กาเร็ตเป็นบุคคลที่มีบทบาทสำคัญในสงครามดอกกุหลาบและผู้มีอิทธิพลต่อราชวงศ์ทิวดอร์ และเป็นผู้ก่อตั้งวิทยาลัยสองวิทยาลัยของมหาวิทยาลัยเคมบริดจ์ ในปี ค.ศ. 1509 มาร์กาเร็ตทรงดำรงตำแหน่งเป็นผู้สำเร็จราชการแทนพระองค์ในพระราชนัดดาสมเด็จพระเจ้าเฮนรีที่ 8
แหล่งข้อมูลอื่น
1443 1509
อาร์ชดัชเชสมาเรีย อันนาแห่งออสเตรีย (ค.ศ. 1738–1789)
อาร์ชดัชเชสมาเรีย แอนนา (6 ตุลาคม พ.ศ. 2281 - 19 พฤศจิกายน พ.ศ. 2332) เป็นพระราชธิดาพระองค์ที่ 2 ในจักรพรรดินีมาเรีย เทเรซา และดยุคฟรานซิสที่ 3 สตีเฟนแห่งลอร์เรน ทรงเป็นองค์รัชทายาทหญิงในปี พ.ศ. 2283 ต่อจากพระเชษฐภัคินีที่ทรงสิ้นพระชนม์กระทันหันถึงปี พ.ศ. 2284 หลังจากการประสูติของพระอนุชาซึ่งภายหลังขึ้นครองราชย์เป็นสมเด็จพระจักรพรรดิโจเซฟที่ 2 แห่งโรมันอันศักดิ์สิทธิ์
ทรงสิ้นพระชนม์เมื่อวันที่ 19 พฤศจิกายน พ.ศ. 2332 พระชันษา 51 ปี ไม่ทรงอภิเษกสมรส
เอ็นเยื่อระหว่างกระดูก
เอ็นเยื่อระหว่างกระดูก (interosseous membrane) เป็นแผ่นของเนื้อเยื่อเส้นใย (fibrous tissue) ที่มีความกว้างและบาง ทำหน้าที่แบ่งกระดูกหลายชิ้นในร่างกาย เป็นองค์ประกอบที่สำคัญของข้อต่อหลายชิ้น
เอ็นเยื่อระหว่างกระดูกในร่างกายมนุษย์ได้แก่
ดิแอคติ้งควีน ล้านฝันสนั่นจอ
The Acting Queen ล้านฝันสนั่นจอ เป็นรายการเรียลลิตี้แนวใหม่กับการค้นหานักแสดงหญิงรายการแรกในเมืองไทย “มาช่า วัฒนพานิช” กับบทบาทการเป็นผู้ดำเนินรายการแบบเต็มตัวเป็นครั้งแรก ที่ควงคู่มากับ “มารุต สาโรวาท” ในฐานะแอ็คติ้งโค้ชมือฉมังของเมืองไทย และ “กิติกร เพ็ญโรจน์” เจ้าของไอเดียเก๋ เอ็กเซ็กคูทีฟ โปรดิวเซอร์ของรายการ ที่มารับหน้าที่เป็นคอมเมนเตเตอร์
รายการ ดิแอ็คติ้งควีน ล้านฝันสนั่นจอ ออกอากาศทุกวันอาทิตย์ เวลา 21 นาฬิกา 30 นาที ถึง 22 นาฬิกา 30 นาทีโดยประมาณ ทางช่อง 9 เริ่มออกอากาศครั้งแรกเมื่อวันที่ 28 พฤศจิกายน พ.ศ. 2553
ลักษณะรายการ
ผู้เข้าแข่งขันทั้ง 12 คน ที่ได้ถูกคัดเลือกมา จากการออดิชัน จะได้มาแข่งขันในรายการ ในแต่ละสัปดาห์ จะมีโจทย์จาก 10 ผู้กำกับ ให้ผู้แข่งขันได้มาแสดง ใครที่แสดงไม่ดีในแต่ละสัปดาห์ก็จะได้ออกจากการแข่งขัน โดยมี มาช่า วัฒนพานิช, มารุต สาโรวาท ,กิติกร เพ็ญโรจน์ และ ผู้กำกับในโจทย์นั้น
ในรายการก็จะแบ่งออกเป็น 3 ช่วง คือ
อ้างอิง
1.^http://actingqueen.mthai.com/
เมกส์มีวันเดอร์
"เมกส์มีวันเดอร์" (Makes Me Wonder) เป็นซิงเกิลแรกจากสตูดิโออัลบั้มลำดับที่สองของมารูนไฟฟ์ ชื่อ อิตโวนต์บีซูนบีฟอร์ลอง เพลงเผยแพร่ครั้งแรกในสถานีวิทยุ KMXB แห่งลาสเวกัส และเป็นเพลงที่ได้รับความนิยมทั่วโลกทันที หลังจากออกจำหน่าย เพลงทำสถิติเพลงที่ก้าวกระโดดขึ้นอันดับหนึ่งได้สูงที่สุด (biggest jump) ในชาร์ตบิลบอร์ดฮอต 100 โดยขึ้นจากอันดับที่ 64 สู่อันดับที่หนึ่ง อย่างไรก็ตาม สถิตินี้ก็ถูกทำลายโดยเพลง "มายไลฟ์วู้ดซักวิดเอาต์ยู" ของเคลลี คลาร์กสัน ในปี ค.ศ. 2009
"เมกส์มีวันเดอร์" เป็นเพลงอันดับหนึ่งบนชาร์ตบิลบอร์ดฮอต 100 เพลงแรกของวง ชนะรางวัลแกรมมีสาขาการแสดงเพลงป็อปโดยศิลปินคู่หรือกลุ่มที่มีนักร้องนำ (Grammy Award for Best Pop Performance by a Duo or Group with Vocal) ในงานประกาศรางวัลแกรมมีครั้งที่ 50 เป็นเพลงที่สองที่ชนะรางวัลดังกล่าว เพลงยังประสบความสำเร็จที่สุดเพลงหยึ่งในปี ค.ศ. 2007 และเป็นเพลงที่ได้รับความนิยมสูงสุดจนกระทั่งเพลง "มูฟส์ไลก์แจกเกอร์" ออกจำหน่ายในปี ค.ศ. 2011
แม้ว่าเพลงจะประสบความสำเร็จ แต่การตอบรับเป็นแบบคละกัน เพลงติดอันดับ 49 จากการจัดอันดับของนิตยสารโรลลิงสโตน ในรายชื่อเพลงที่ดีที่สุดในปี ค.ศ. 2007
ทะเลสาบวาน
ทะเลสาบวาน (Van Gölü; Վանա լիճ; Gola Wanê; Lake Van) เป็นทะเลสาบที่ใหญ่ที่สุดในประเทศตุรกีและที่ราบสูงอาร์มีเนีย  ตั้งอยู่ทางตะวันออกไกลของประเทศในจังหวัดวานและจังหวัดบิตลิส เป็นทะเลสาบน้ำเค็มแบบทะเลสาบโซดา ที่ได้รับน้ำมาจากธารน้ำสายเล็ก ๆ หลายสายที่ไหลลงมาจากภูเขาที่รายล้อมอยู่ ทะเลสาบวานเป็นหนึ่งในทะเลสาบปิดที่ใหญ่ที่สุดในโลก หลังจากที่ภูเขาไฟระเบิดได้สกัดทางน้ำไหลมาตั้งแต่ยุคโบราณ แม้ทะเลสาบวานตั้งอยู่ที่ระดับความสูง 1640 m ที่มีฤดูหนาวอันโหดร้าย แต่ด้วยความเค็มจัดจึงทำให้ไม่เกิดน้ำแข็ง แม้บริเวณทางเหนือที่ตื้นเขินก็ไม่ค่อยเป็นน้ำแข็ง
ปลาค็อดน้ำแข็ง
ปลาค็อดน้ำแข็งพบในมหาสมุทรตอนใต้และในบริเวณนอกฝั่งทวีปแอนตาร์กติกา ปลาค็อดน้ำแข็งอาศัยอยู่ตามพื้นทะเลและช่องคอลัมน์น้ำ แม้ว่าจะไม่มีถุงลมแต่ปลาค็อดน้ำแข็งก็ปรับตัวให้ดำรงชีวิตอยู่ใด้ในสถาวะน้ำลึกโดยการเพิ่ม fatty tissue และลดแร่ธาติในกระดูกซึ่งเป็นผลทำให้ความหนาแน่นของร่างกายเป็นกลาง และเชื่อกันว่าปลาค็อดใช้ม้ามในการกำจัดเกล็ดน้ำแข็งจากกระแสเลือด เมื่อน้ำในมหาสมุทรแอนตาร์กติกอยู่ในระดับราวระหว่าง –1 ถึง 4 องศาเซลเซียส สปีชีส์ส่วนใหญ่มีโปรตีนต้านความแข็งตัวเป็นน้ำแข็งในกระแสเลือดและของเหลวอื่น ๆ ภายในร่างกาย
รัดยาร์ด คิปลิง
คิปลิงถือเป็นนักเขียนที่มีชื่อเสียงมากที่สุดคนหนึ่งของประเทศอังกฤษในช่วงปลายคริสต์ศตวรรษที่ 19 ถึงต้นคริสต์ศตวรรษที่ 20 ทั้งงานเขียนร้อยแก้วและร้อยกรอง ในปี ค.ศ. 1907 เขาได้รับรางวัลโนเบลสาขาวรรณกรรม ซึ่งทำให้เขาเป็นชาวอังกฤษคนแรกที่ได้รับรางวัลนี้ และเขาเป็นผู้ได้รับรางวัลที่อายุน้อยที่สุดตลอดกาล
โรแบร์ตู การ์ลุส
โรแบร์ตู การ์ลุส ดา ซิลวา รอชา (Roberto Carlos da Silva Rocha) เกิดวันที่ 10 เมษายน ค.ศ. 1973 เป็นอดีตนักฟุตบอลชาวบราซิล
การ์ลุสเริ่มเล่นให้กับทีมชาติบราซิลในปี ค.ศ. 1992 และติดทีมชาติไปเล่นฟุตบอลโลกถึง 3 สมัย โดยช่วยให้ทีมชาติบราซิลเข้าสู่รอบชิงชนะเลิศฟุตบอลโลก 1998 ที่ประเทศฝรั่งเศส ก่อนจะประสบความสำเร็จสูงสุดกับทีมชาติด้วยการคว้าแชมป์ฟุตบอลโลก 2002 ที่ประเทศญี่ปุ่น และติดทีมรวมดาราฟุตบอลโลก ในปี 1998 และ 2002 จุดเด่นการเล่นของเขาคือเทคนิคที่ยอดเยี่ยม ความเร็ว และลูกยิงฟรีคิกที่ทรงพลัง
สำหรับการเล่นในระดับสโมสร โรแบร์ตู การ์ลุส เล่นฟุตบอลในทวีปยุโรปครั้งแรกกับสโมสรอินเตอร์มิลาน ในกัลโชเซเรียอา อิตาลี จากนั้นเขาย้ายมาเล่นในลาลิกา สเปนกับสโมสรฟุตบอลเรอัลมาดริด โดยเขาอยู่กับเรอัลมาดริดนานถึง 11 ปี ลงสนามให้สโมสรเมื่อรวมทุกรายการไป 584 นัด และยิงได้ 71 ประตู ประสบความสำเร็จด้วยการคว้าแชมป์ลาลิกา 4 สมัย, แชมป์ยูฟ่าแชมเปียนส์ลีก 3 สมัย และคว้าแชมป์ฟุตบอลชิงแชมป์สโมสรโลก 2 สมัย และได้รับรางวัลนักฟุตบอลยอดเยี่ยมของโลกแห่งปีอันดับที่ 2 ในปี 1997
การ์ลุสเริ่มต้นอาชีพของเขาให้กับบราซิลในฐานะกองหน้า แต่ใช้เวลาส่วนใหญ่ในอาชีพการงานในฐานะแบ็กซ้าย และได้รับการขนานนามว่าเป็น ผู้เชี่ยวชาญด้านฟรีคิกตลอดอาชีพของเขา จังหวะโค้งของเขาวัดได้เร็วกว่า 105 ไมล์ต่อชั่วโมง หรือ 169 กม./ชม.
โรแบร์ตู การ์ลุสถือเป็น 1 ในนักฟุตบอล 15 คนที่ลงแข่งในยูฟ่าแชมเปียนส์ลีกมากกว่า 100 นัด
วิศวกรรมสถานแห่งประเทศไทย ในพระบรมราชูปถัมภ์
วิศวกรรมสถานแห่งประเทศไทย ในพระบรมราชูปถัมภ์ มีชื่อย่อว่า วสท. ได้ก่อตั้งขึ้นเมื่อ วันที่ 30 พฤศจิกายน พ.ศ. 2486 (1943) ก่อนที่จะได้ก่อรูปองค์กรมาเป็นวิศวกรรมสถานแห่งประเทศไทยฯ ได้มีประวัติการรวมกลุ่มของวิศวกร กล่าวคือ ในปี พ.ศ. 2447 (1904) ได้มีกลุ่มนายช่างชาวไทยและชาวต่างประเทศที่ประกอบอาชีพทางช่างอยู่ในประเทศไทย ซึ่งส่วนใหญ่เป็นชาวยุโรป และอเมริกา ได้พยายามก่อตั้งสมาคมทางการช่างขึ้น แต่ไม่สามารถดำเนินการได้ตลอด เพราะการช่างในสมัยนั้นยังไม่ได้รับการสนับสนุนเท่าที่ควร และยังไม่เห็นความจำเป็นในการดำเนินการ การบริหารงานของสมาคมนี้จึงได้ยุติลงในเวลาต่อมา
ต่อมาในปี พ.ศ. 2471 (1928) นักเรียนไทยกลุ่มหนึ่งที่ได้ไปศึกษาวิชาการก่อสร้างที่ประเทศอังกฤษและกลับมาทำงานในประเทศไทย ได้เริ่มรวมตัวฟื้นฟูสมาคมสำหรับผู้ประกอบอาชีพทางช่างขึ้นอีกครั้งหนึ่ง และในปี พ.ศ. 2471 (1928) นี้เอง ก็ได้ไปขอจดทะเบียนก่อตั้งสมาคมนายช่างขึ้นใหม่โดยใช้ชื่อว่า “สมาคมนายช่างแห่งกรุงสยาม” ผู้ริเริ่มก่อตั้งสมาคมนายช่างนี้ประกอบด้วย คุณพระเวชยันต์ รังสฤษฏ์ คุณพระชำนาญ คุณหลวงชำนิ และคุณพระประกอบ ยันตรกิจ ในปี พ.ศ. 2478 (1935) นายช่างที่จบจากจุฬาลงกรณ์มหาวิทยาลัย ได้ก่อตั้งสมาคมวิศวกรรมแห่งจุฬาลงกรณ์มหาวิทยาลัยขึ้น โดยมีวัตถุประสงค์ส่วนหนึ่งในการร่วมมือทางวิชาชีพวิศวกรรมในหมู่สมาชิกด้วยกัน
กำเนิด วสท.
ในปี พ.ศ. 2486 (1943) คุณพระประกอบ ยันตรกิจ ซึ่งเป็นเลขาธิการสมาคมนายช่างฯ ได้พบว่า สมาชิกส่วนใหญ่ที่เป็นนักเรียนรถไฟที่จบการศึกษาจากต่างประเทศกลับมาเป็นนายช่างต่างก็แก่ตัวลงเกษียณราชการไปเป็นส่วนมาก ทำให้สมาชิกลดลง ขณะที่สมาคมวิศวกรรมฯ ซึ่งประกอบด้วยนายช่างที่จบทั้งจากในประเทศและต่างประเทศมีจำนวนสมาชิกเพิ่มขึ้น จึงเกิดความคิดว่า ควรรวมสองสมาคมเป็นสมาคมเดียวกัน โดยรัฐบาลในสมัยนั้นเองก็มีความประสงค์ที่จะส่งเสริมอาชีพวิศวกรรมให้เจริญเป็นปึกแผ่น และจะออกพระราชบัญญัติวิศวกรรมเพื่อให้มีการควบคุมการประกอบวิชาชีพกันเองในหมู่วิศวกร จึงได้มีการหารือกับกรรมการสมาคมวิศวกรรมฯ ซึ่งบางท่านเป็นกรรมการอยูในทั้งสองสมาคมได้ข้อตกลงที่ให้ต่างฝ่ายต่างเลิกสมาคมของตนและมารวมกันตั้งเป็นสมาคมใหม่คือสมาคมวิศวกรรมสถานแห่งประเทศไทย ได้ก่อตั้งแล้วเสร็จเมื่อวันที่ 30 พฤศจิกายน พ.ศ. 2486 (1943) และเมื่อวันที่ 12 ตุลาคม พ.ศ. 2493 (1950) ได้โปรดเกล้าฯ ให้รับวิศวกรรมสถานแห่งประเทศไทยไว้ในพระบรมราชูปถัมภ์นับแต่นั้นเป็นต้นมา
กรรมการอำนวยการชุดแรกนั้น ท่านพลอากาศตรี มุนี มหาสันทนะ เวชยันต์รังสฤษดิ์ ได้รับเป็นประธานกรรมการท่านแรกของ วสท. มีสมาชิกผู้ก่อตั้งรวมทั้งหมด 27 คน โดยงานแรกที่ วสท. ได้รับมอบหมายให้จัดทำคือ ร่างพระราชบัญญัติวิชาชีพวิศวกรรม
ที่ตั้ง
ที่ทำการสำนักงาน วสท. 487 ซอยรามคำแหง 39 (เทพลีลา 1) ถนนรามคำแหง แขวงพลับพลา เขตวังทองหลาง กรุงเทพฯ 10310
ฟุตบอลโลก 2018 รอบคัดเลือก โซนยุโรป
การแข่งขันฟุตบอลโลก 2018 รอบคัดเลือก โซนยุโรป เป็นการทำหน้าที่สำหรับรอบคัดเลือก ฟุตบอลโลก 2018, ที่จะจัดขึ้นในรัสเซีย, สำหรับทีมชาติที่เป็นสมาชิกของ สหภาพสมาคมฟุตบอลยุโรป (ยูฟ่า). นอกจาก รัสเซีย, ซึ่งมีสิทธิ์ผ่านเข้ารอบในฐานะเจ้าภาพ, ทั้งหมด 13 ช่องในรอบสุดท้ายที่มีอยู่สำหรับทีมจากยูฟ่า.
อะเดล
อะเดล ลอรี บลู แอดคินส์ (Adele Laurie Blue Adkins MBE) (เกิดเมื่อวันที่ 5 พฤษภาคม ค.ศ. 1988 ) เป็นนักร้อง นักแต่งเพลงชาวอังกฤษ หลังจบการศึกษาจากโรงเรียนศิลปะและการแสดงของบริตในปี 2006 อะเดลได้เซ็นสัญญาบันทึกเสียงกับ XL Recordings หลังจากที่เพื่อนของเธอโพสเดโม่เพลงบน Myspace ในปีเดียวกัน ในปี 2007 เธอได้รับรางวัล Brit "Choice Awards" จากรางวัล Brit Awards และได้รับรางวัล BBC Sound of 2008 poll อัลบั้มเปิดตัวของเธอ "19" ได้รับการปล่อยตัวในปี 2008 ประสบความสำเร็จเชิงพาณิชย์ และได้รับการรับรองแพลทินัม 7 ครั้งในสหราชอาณาจักรและ แพลทินัม 3ครั้ง ในสหรัฐอเมริกา อัลบั้มนี้มีเพลงแรกของเธอคือ "Hometown Glory" ซึ่งเขียนเมื่ออายุ 16 ปีซึ่งตั้งอยู่ที่ย่านชานเมืองของ West Norwood ในลอนดอน การปรากฏตัวที่เธอทำใน Saturday Night Live ช่วงปลายปี 2008 ทำให้อาชีพการงานของเธอได้รับความนิยมมากขึ้นในสหรัฐ ในงานแจกรางวัลแกรมมี่ครั้งที่ 51 ในปี 2009 Adele ได้รับรางวัล Best New Artist และ Best Female Pop Vocal Performance
ฟุตบอลโลก 2018 รอบคัดเลือก โซนยุโรป
ตารางการแข่งขัน
การแข่งขันรอบคัดเลือกจะเริ่มต้นในเดือนกันยายน พ.ศ. 2559, ดังต่อไปนี้ ฟุตบอลชิงแชมป์แห่งชาติยุโรป 2016, และเสร็จสิ้นในเดือนพฤศจิกายน พ.ศ. 2560.
อะเดล
เธอออกอัลบั้มสตูดิโอชุดที่สอง "21" ในปี 2011 อัลบั้มนี้ได้รับการตอบรับเป็นอย่างดีและประสบความสำเร็จยิ่งกว่าอัลบั้มเปิดตัวของเธอ ซึ่งทำให้เธอได้รับรางวัลเป็นจำนวนมากในปี 2012 รวมถึงบรางวัลแกรมมี่ถึง 6 รางวัลประกอบด้วย Album of the Year Brit Awards 2 รางวัล ได้แก่ British Album of the Year และ 3 American Music Awards  อัลบั้มนี้ได้รับการรับรองแผ่นเสียงทองคำขาว 16 ครั้งในสหราชอาณาจักรและเป็นอัลบั้มที่ขายดีที่สุดอันดับที่สี่ในประเทศ  เฉพาะในสหรัฐอเมริกานับตั้งแต่ปี 1985 ก็ยังเป็นอัลบั้มที่ขายดีกว่าอัลบั้มใดๆ  อัลบั้มขายได้กว่า 31 ล้านชุดทั่วโลก ความสำเร็จของ "21" ทำให้อะเดลได้รับการกล่าวถึงเป็นจำนวนมากใน Guinness Book of World Records เธอเป็นนักร้องผู้หญิงคนแรกในประวัติศาสตร์ของ Billboard Hot 100 ที่มี 3 เพลงติดท๊อป10พร้อมกันในฐานะนักร้องนำและศิลปินหญิงคนแรกที่มีสองอัลบั้ม ติดท๊อป 5 อันดับแรกบน Billboard 200  "21" เป็นอัลบั้มของศิลปินหญิงเดี่ยวที่อยู่บนชาร์ตอันดับหนึ่งในประวัติศาสตร์ของสหราชอาณาจักรและ Billboard Hot 100 ของสหรัฐอเมริกา
ในปี 2012 อะเดลได้เปิดตัวเพลง "Skyfall" ซึ่งเธอร่วมเขียนและบันทึกไว้ในภาพยนตร์เจมส์บอนด์ที่มีชื่อเดียวกัน เพลงได้รับรางวัลออสการ์ รางวัลแกรมมี่และรางวัลลูกโลกทองคำสาขาเพลงยอดเยี่ยมรวมถึงรางวัล Brit Award ในสาขา British Single of the Year หลังจากใช้เวลาพัก 3 ปี อะเดลได้เปิดตัวสตูดิโออัลบั้มชุดที่สามของเธอในปี 2015 "25" กลายเป็นอัลบั้มขายดีที่สุดของปีและทำลายสถิติยอดขายในสัปดาห์แรกในสหราชอาณาจักรและสหรัฐอเมริกา 25 เป็นอัลบั้มที่สองของเธอที่ได้รับการรับรองแพลตตินั่มในสหรัฐอเมริกา และได้รับรางวัลแกรมมี่ 5 รางวัลประกอบด้วยรางวัลอัลบั้มยอดเยี่ยมแห่งปีเป็นครั้งที่สองของเธอ และ 4 รางวัลบริตอะวอดส์ โดยซิงเกิ้ลแรก "Hello" กลายเป็นเพลงแรกในสหรัฐอเมริกาที่ขายได้มากกว่าหนึ่งล้านชุดภายในหนึ่งสัปดาห์หลังจากที่ปล่อยออกมา ทัวร์คอนเสิร์ตครั้งที่สามของเธอคือ Adele Live 2016 ได้เดินทางไปยุโรป อเมริกาเหนือ และโอเชียเนียและสิ้นสุดลงด้วยคอนเสิร์ตรอบสุดท้ายที่สนามเวมบลีย์เมื่อปลายเดือนมิถุนายนปี 2017
ฟุตบอลโลก 2018 รอบคัดเลือก โซนยุโรป
รอบสอง
แปดทีมรองชนะเลิศกลุ่มที่ดีที่สุดจะเข้าแข่งขันรอบที่สอง, โดยที่พวกเขาจะถูกจับคู่อยู่ในโปรแกรมการแข่งขันสี่คู่ระบบสองนัด (เหย้าและเยือน).
การจับสลากประกบคู่สำหรับรอบสอง (เพลย์ออฟ) จะจัดขึ้นในวันที่ 17 ตุลาคม พ.ศ. 2560, 14:00 CEST (UTC+2), ที่สำนักงานใหญ่ฟีฟ่าใน ซูริค, ประเทศสวิตเซอร์แลนด์. แปดทีมจะถูกจัดเป็นทีมวางโดย อันดับโลกฟีฟ่า ได้เผยแพร่เมื่อวันที่ 16 ตุลาคม พ.ศ. 2560, กับสี่ทีมบนในโถที่ 1, และสี่ทีมที่เหลืออยู่ในโถที่ 2. ทีมที่มาจากโถที่ 1 ลงเล่นทีมที่มาจากโถที่ 2 บนโครงสร้างเหย้าและเยือน, กับคำสั่งของเลกขึ้นอยู่กับการจับสลาก.
อะเดล
ในปี 2011, 2012 และ 2016 บิลบอร์ดได้ตั้งชื่ออะเดลเป็นศิลปินแห่งปี ในปี 2012 เธอได้รับการจัดอันดับเป็นอันดับ 5 ใน VH1's 100 Women in Music ที่ยิ่งใหญ่ที่สุด นิตยสารไทม์ยกให้เธอเป็นหนึ่งในผู้มีอิทธิพลมากที่สุดในโลกประจำปี 2012 และ 2016 ด้วยยอดขายมากกว่า 100 ล้านชุด ทำให้อะเดลเป็นหนึ่งในศิลปินที่ขายดีที่สุดตลอดกาล
ประวัติ
อะเดล เกิดเมื่อวันที่ 5 พฤษภาคม 1988 ในเมืองท็อตแนม ทางตอนเหนือของลอนดอน ประเทศอังกฤษ อะเดลไม่ได้มาจากครอบครัวนักดนตรี พ่อของอะเดลแยกทางกับแม่ ตั้งแต่อะเดลอายุเพียง 2 ปี เธอเริ่มร้องเพลงเมื่ออายุ 1 ปี และค้นพบว่าตัวเองหลงรักในเสียงร้อง อะเดลได้รับแรงบันดาลใจหลักซึ่งทำให้เธอมีความรักในดนตรีจากวงสไปซ์เกิลส์ โดยทั้งหมดเริ่มจากการแสดงเลียนเป็นสไปซ์เกิลส์และกาเบรียล เธอเปิดคอนเสิร์ตเล็กๆ ให้แม่กับเพื่อนๆ ดูในห้อง และหลังจากเพื่อนรักของพ่อเธอ ที่เป็นโปรดิวเซอร์แดนเซอร์ ได้ยินเสียงร้องของอะเดลและถึงกับเอ่ยชมว่า ‘เจ๋ง’ ก็เชื้อเชิญสาวน้อยให้บันทึกเสียงในเพลง Heart of Glass คัฟเวอร์ต้นฉบับที่เป็นของ Blondie ครั้งแรกครั้งนั้นที่ได้จับไมโครโฟน เธอรับรู้ถึงเสียงเรียกร้องจากข้างใน
ฟุตบอลโลก 2018 รอบคัดเลือก โซนยุโรป
รอบสอง
หลังจากรอบแรก (รอบแบ่งกลุ่ม) เป็นอันเสร็จสิ้น. นัดแรกจะลงเล่นในวันที่ 9–11 พฤศจิกายน, และนัดที่สองจะลงเล่นในวันที่ 12–14 พฤศจิกายน พ.ศ. 2560. ผู้ชนะของแต่ละคู่จะได้ผ่านเข้ารอบสำหรับฟุตบอลโลก.
อะเดล
ประวัติ
โรงเรียนมัธยมเป็นการปูพื้นฐานให้อะเดลได้รู้จักกับเด็กๆ ที่มีใจในดนตรีอาร์แอนด์บี และมีพื้นที่เล็กๆ ที่เธอใช้ร้องเพลงได้ แต่ก็ไม่ใช่สถานที่ที่เหมาะกับการตามล่าหาฝันทางดนตรี ที่ที่ควรจะท้าทายอะเดลมากกว่านี้ เพื่อให้เธอได้แสดงความสามารถอย่างเต็มที่ อะเดลจึงย้ายไปอยู่โรงเรียนบริตสกูล ย่านเซลเฮิร์สท ที่มีรุ่นพี่ร่วมสถาบันอย่างเอมี ไวน์เฮาส์, สมาชิกวง The Feeling และเคต แนช
ฟุตบอลโลก 2018 รอบคัดเลือก โซนยุโรป
ทีมวางและการจับสลาก
ทีมด้านล่างนี้คือมีส่วนร่วมในรอบที่สอง:
อะเดล
ประวัติ
อะเดล ได้รับการขนานนามว่าเป็นศิลปินหน้าใหม่ที่มาแรงที่สุดของเกาะอังกฤษ หลังจากที่เธอออกซิงเกิลแรก Hometown Glory รูปแบบแผ่นเสียงเท่านั้นและขายจำกัดจำนวนในเดือนตุลาคมปีที่แล้ว ปลายปี 2007 เธอได้รับรางวัล Critic’s Choice ของสถาบัน Brit Awards จากการลงคะแนนเสียงของสื่อมวลชนและผู้ทรงวุฒิทางดนตรีทั่วสหราชอาณาจักร และเมื่อปล่อยซิงเกิลที่ 2 Chasing Pavements ในต้นปี 2008 ที่กระโดดขึ้นชาร์ตอังกฤษในอันดับที่ 2 ติดชาร์ตมากมายในหลายประเทศ และ ต่อมาไม่นาน ก็ได้รับการลงคะแนนจากสื่อมวลชนเช่นกัน ให้เป็น Sound of 2008 จากสถาบัน BBC ที่เป็นองค์กรสื่อมวลชนที่ยาวนานและน่าเชื่อถือที่สุดของเกาะอังกฤษ
ฟุตบอลโลก 2018 รอบคัดเลือก โซนยุโรป
ทีมวางและการจับสลาก
ทีม 1 ลงเล่นเกมเหย้าในเลกแรกและออกไปเยือนในเลกที่สอง.
อะเดล
ประวัติ
อัลบั้ม "21" เป็นผลงานชุดที่ 2 ของเธอ ที่ยังคงคอนเซปต์บอกอายุผ่านงานเพลง และเริ่มวางจำหน่ายในวันที่ 22 กุมภาพันธ์ 2011 ผลงานชุดนี้ขึ้นอันดับ 1 ทันทีและครองอันดับสูงสุดนี้ยาวนานถึง 13 สัปดาห์ โดยขายได้มากกว่า 19 ล้านก๊อปปี้ทั่วโลก อัลบั้มนี้ยังได้รับคำชมมากมายจากนักวิจารณ์ และยังได้รับรางวัลกว่า 6 รางวัล ในงานประกาศผลรางวัลแกรมมี่ประจำปี 2012
ฟุตบอลโลก 2018 รอบคัดเลือก โซนยุโรป
ทีมที่ผ่านเข้ารอบ
ด้านล่างนี้คือทีมที่มาจากโซนยุโรปที่ได้สิทธิ์ผ่านเข้าไปเล่นสำหรับรอบสุดท้าย.
อันดับดาวซัลโว
สำหรับรายชื่อเต็มของอันดับดาวซัลโว, ดูที่ส่วนในแต่ละกลุ่ม:
อะเดล
ประวัติ
ในปี 2012 เธอได้รับเลือกให้ขับร้องเพลงประจำภาพยนตร์ พลิกรหัสพิฆาตพยัคฆ์ร้าย (Skyfall) ภาพยนตร์ลำดับที่ 23 ในชุดเจมส์ บอนด์ โดยมีชื่อเพลงว่า Skyfall
ชีวิตส่วนตัว
อะเดลถูกวิพากษ์วิจารณ์ในเรื่องของน้ำหนักตัวโดยคนดังอย่าง คาร์ล เลเกอร์เฟลด์และโจน ริเวอรส์ แต่อะเดลก็ออกมาตอบว่าเธอพอใจกับน้ำหนักของตนและจะพยายามลดถ้ามันส่งผลกระทบต่อสุขภาพกายหรือสุขภาพเซ็กส์ การตอบกลับของอะเดลนี้ได้รับเสียงสนับสนุนจากผู้มีชื่อเสียงมากมายรวมทั้งเลดี้ กาก้า นอกจากนี้ อะเดลยังแสดงความไม่เห็นด้วยถึงอุตสาหกรรมเพลงที่มีเรื่องทางเพศเข้ามาเกี่ยวข้อง และให้ความสำคัญเรื่องความเป็นส่วนตัวจึงไม่ให้สื่อทุกสำนักเผยแพร่รูปภาพของลูกชายของตนเองอีกด้วย
ในเดือนมกราคม พ.ศ. 2555 มีการรายงานว่าอะเดลกับคบหากับไซมอน โคเนคกี ผู้ประกอบการมูลนิธิและศิษย์เก่าโรงเรียนอีตัน และในวันที่ 19 ตุลาคม พ.ศ. 2555 อะเดลได้คลอดบุตรชายซึ่งเป็นลูกคนแรกของอะเดล มีชื่อว่า "แองเจโล โคเนคกี" และคนที่สองสำหรับโคเนคกีซึ่งเคยมีลูกกับอดีตภรรยา
ในเดือนเมษายน พ.ศ. 2556 มีประมาณการว่าอะเดลมีทรัพย์สินอยู่ประมาณ 30 ล้านปอนด์ เงิน 10 ล้านปอนด์นั้นถูกหามาภายใน 12 เดือนหลังสุด
ในปีพ.ศ. 2561 อะเดลออกมาเปิดเผยว่าได้สมรสกับโคเนคกีและแยกทางกันในปีเดียวกัน เนื่องจากเธอและโคเนคกีมีความไม่เข้ากันและแตกต่างกันและต้องการดูแลลูกชายของพวกเขาต่อไป เมื่อวันที่ 13 กันยายน พ.ศ. 2562 มีรายงานว่าอะเดลและโคเนคกีได้ยื่นฟ้องหย่ากัน การหย่าร้างของพวกเขาได้ข้อสรุปเมื่อวันที่ 4 มีนาคม พ.ศ. 2564
อะเดลมีทีมฟุตบอลที่ชอบและสนับสนุนคือ สโมสรฟุตบอลทอตนัมฮอตสเปอร์
รางวัลอัลบั้ม 21 ปี 2012
รางวัล GRAMMY AWARD 6 รางวัล
รางวัล ฺBRIT AWARD 2012
รางวัล BILLBOARD MUSIC AWARD 2012 11 รางวัล
รางวัลอัลบั้ม 21 และซิงเกิ้ลเพลง SKYFALL ปี 2013 จากสถาบันต่างๆ
ได้รับรางวัล GRAMMY AWARD 2013 ได้รับรางวัล GRAMMY AWARD 2014 ได้รับรางวัล AMERICAN MUSIC AWARD 2013 ได้รับรางวัล BRIT AWARD 2013 รางวัลสำคัญ จากสถาบันต่างๆในปี 2013
รางวัลอัลบั้ม 25 ปี 2015-2017
รางวัล GRAMMY AWARD 2017 รางวัล BRIT AWARD 2015 รางวัล BRIT AWARD 2016 รางวัล BILLBOARD MUSIC AWARD 2016 5 รางวัล รางวัล BILLBOARD TOURING AWARD 2016 1 รางวัล
แหล่งข้อมูลอื่น
1988
ณัฐวีร์ กล่อมพงษ์
ณัฐวีร์ กล่อมพงษ์ (Nutthawee Klompong; ชื่อเล่น: นัท) เกิดวันที่ 2 มีนาคม พ.ศ. 2540 นักเทควันโดชายทีมชาติไทย เป็นนักกีฬาเทควันโดจากกรุงเทพมหานคร เจ้าของเหรียญทองจากการแข่งขันเทควันโด รุ่นไม่เกิน 58 กก.ชาย "ซีเกมส์ ครั้งที่ 27" ที่ประเทศเมียนมาร์ และเหรียญเงินจากการแข่งขันเทควันโดเยาวชนชิงแชมป์โลก รายการ "WTF World Junior Taekwondo Championships 2014" รุ่นไม่เกิน 59 กก.ชาย ที่ประเทศไต้หวัน
ประวัติ
ณัฐวีร์สำเร็จการศึกษาระดับชั้นมัธยมศึกษาตอนปลายจากโรงเรียนกรุงเทพคริสเตียนวิทยาลัย และศึกษาต่อในระดับปริญญาตรีที่คณะบริหารธุรกิจ มหาวิทยาลัยเกษตรศาสตร์ เคยมีผลงานการแข่งขันเทควันโดในระดับประเทศ เช่น เหรียญทองจากการแข่งขัน รายการ "GH BANK" เทควันโด ยุวชน - เยาวชน ชิงชนะเลิศแห่งประเทศไทย ประจำปี 2554 รุ่นไม่เกิน 56 กก.ชาย เหรียญทองจากการแข่งขันเทควันโด รุ่นไม่เกิน 59 กก.ชาย "กีฬาเยาวชนแห่งชาติ ครั้งที่ 29" หรือ "มหาสารคามเกมส์" และเข้าสู่การเป็นนักกีฬาเทควันโดเยาวชนทีมชาติในปี 2556 หลังจากนั้นได้เข้าร่วมการแข่งขันเทควันโด "กีฬาแห่งชาติ ครั้งที่ 42" หรือ "สุพรรณบุรีเกมส์" คว้าเหรียญเงิน รุ่นไม่เกิน 63 กก.ชาย และเข้าร่วมการแข่งขันเทควันโด "กีฬาแห่งชาติ ครั้งที่ 43" หรือ "นครราชสีมาเกมส์" คว้าเหรียญทอง รุ่นไม่เกิน 58 กก.ชาย
พ.ศ. 2556
ในปี 2556 ณัฐวีร์เป็นตัวแทนทีมชาติไทยเข้าร่วมการแข่งขันเทควันโดเยาวชนชิงแชมป์เอเชีย รายการ "Asian Junior Taekwondo Championships 2013" ที่กรุงจาการ์ตา ประเทศอินโดนีเซีย คว้าเหรียญทองแดง รุ่นไม่เกิน 59 กก.ชาย โดยเข้าร่วมการแข่งขันกับนักกีฬาเทควันโดเยาวชนทีมชาติไทย จำนวน 11 คน แบ่งเป็นเยาวชนหญิง จำนวน 4 คน ประกอบด้วย อรญา แก้วตา รุ่นไม่เกิน 42 กก.หญิง พาณิภัค วงศ์พัฒนกิจ รุ่นไม่เกิน 44 กก.หญิง นภาพร จรณวัต รุ่นไม่เกิน 46 กก.หญิง นภัสสร จรณวัต รุ่นไม่เกิน 49 กก.หญิง พรรณนภา หาญสุจินต์ รุ่นไม่เกิน 52 กก.หญิง แบ่งเป็นเยาวชนชาย จำนวน 7 คน ประกอบด้วย เทวินทร์ หาญปราบ รุ่นไม่เกิน 45 กก.ชาย รามณรงค์ เสวกวิหารี รุ่นไม่เกิน 48 กก.ชาย ณัฐวุฒิ เจริญรักษ์ รุ่นไม่เกิน 51 กก.ชาย สุทธิศักดิ์ จานทอง รุ่นไม่เกิน 55 กก.ชาย ณชพล เฉลิมลักษณ์ รุ่นไม่เกิน 63 กก.ชาย ยูลิสซีส ฮาลเลอร์ รุ่นไม่เกิน 73 กก.ชาย และเข้าร่วมการแข่งขันเทควันโด รายการ "โคเรีย โอเพ่น 2013" ที่ประเทศเกาหลีใต้ คว้าเหรียญทองแดง รุ่นไม่เกิน 59 กก.ชาย
ในเดือนธันวาคมปีเดียวกัน ณัฐวีร์เป็นหนึ่งในนักกีฬาเทควันโดรุ่นเยาวชนที่มีโอกาสได้เข้าร่วมการแข่งขัน "ซีเกมส์ ครั้งที่ 27" ที่ประเทศเมียนมาร์ โดยสามารถคว้าเหรียญทอง รุ่นไม่เกิน 58 กก.ชายมาครอง รอบชิงชนะเลิศเป็นฝ่ายชนะคะแนนสเตวานัส อริโอซูเซโน นักกีฬาจากอินโดนีเซีย 6-2 เป็นเหรียญทองเหรียญที่ 4 ให้กับทีมเทควันโดไทยในการแข่งขันครั้งนี้
พ.ศ. 2557
ในปี 2557 เข้าร่วมการแข่งขันเทควันโด รายการ "เทรลเลบอร์ก โอเพ่น 2014" ที่เมืองเทรลเลบอร์ก ประเทศสวีเดน คว้าเหรียญทองแดง รุ่นไม่เกิน 59 กก.ชาย โดยเข้าร่วมการแข่งขันกับนักกีฬาเทควันโดทีมชาติไทยรุ่นเยาวชน จำนวน 5 คน ประกอบด้วย ธีรนาฏ คำนวณ รุ่นไม่เกิน 44 กก.หญิง พาณิภัค วงศ์พัฒนกิจ รุ่นไม่เกิน 46 กก.หญิง พรรณนภา หาญสุจินต์ รุ่นไม่เกิน 52 กก.หญิง เทวินทร์ หาญปราบ รุ่นไม่เกิน 48 กก.ชาย รัฐธีย์ แหม่มเพชร รุ่นไม่เกิน 63 กก.ชาย และเข้าร่วมการแข่งขันเทควันโดเยาวชนชิงแชมป์โลก รายการ "WTF World Junior Taekwondo Championships 2014" คว้าเหรียญเงิน รุ่นไม่เกิน 59 กก.ชาย โดยเป็นรองแชมป์โลกเยาวชนร่วมกับนภาพร จรณวัต ที่คว้าเหรียญเงินจากการแข่งขันเทควันโด รุ่นไม่เกิน 46 กก.หญิง
เข้าร่วมการแข่งขันเทควันโด รายการ "โคเรีย โอเพ่น 2014" รุ่นไม่เกิน 58 กก.ชาย ที่ประเทศเกาหลีใต้ โดยเข้าร่วมการแข่งขันกับนักกีฬาเทควันโดทีมชาติไทย จำนวน 18 คน แบ่งเป็นรุ่นเยาวชน จำนวน 7 คน ประกอบด้วย รัชนีกร สูนประหัต นภาพร จรณวัต อรวรา ปัดชัยยัง อิศรินทร์ ทวีปถาวรวงศ์ วรัญชัย จังศิริพรปกรณ์ สิรวิชญ์ ปิยะจินดา ธนโชติ แหม่มเพชร แบ่งเป็นรุ่นประชาชน จำนวน 11 คน ประกอบด้วย วิลาสินี ขำศรีบุศ ธนาภา แซ่เล้า รังสิญา นิสัยสม รุ่งรวี ขุระสะ คาสซานดร้า ฮาลเลอร์ รามณรงค์ เสวกวิหารี เป็นเอก การะเกตุ อัครินทร์ กิจวิจารณ์ ติณณภพ ผดุงธรรม เชษฐรพี ต่างใจ พีระเทพ ศิลาอ่อน
ณัฐวีร์เข้าร่วมการแข่งขัน "เทควันโดไทยแลนด์โอเพ่น 2014" หรือ G1 รุ่นไม่เกิน 58 กก.ชาย รอบชิงชนะเลิศเป็นฝ่ายชนะคะแนนหวัง ปิง ชุน นักกีฬาจากไต้หวัน 20-13 คว้าเหรียญทองเหรียญที่ 4 ให้กับเทควันโดทีมชาติไทย เมื่อวันที่ 5 พ.ย. 2557
พ.ศ. 2558
ในปี 2558 ณัฐวีร์เข้าร่วมการแข่งขันเทควันโด รายการ "1st Qatar International Taekwondo Open 2015" รุ่นไม่เกิน 58 กก.ชาย ที่กรุงโดฮา ประเทศกาตาร์ เป็นการแข่งขันเพื่อเก็บสะสมคะแนนในการจัดอันดับโลก หรือ G1 โดยเข้าร่วมการแข่งขันกับนักกีฬาเทควันโดทีมชาติไทย จำนวน 3 คน ประกอบด้วย พาณิภัค วงศ์พัฒนกิจ รุ่นไม่เกิน 49 กก.หญิง ธนาภา แซ่เล้า รุ่นไม่เกิน 57 กก.หญิง ติณณภพ ผดุงธรรม รุ่นไม่เกิน 68 กก.ชาย ผลจากการแข่งขันในรอบแรก เป็นฝ่ายชนะคะแนนนักกีฬาจากฝรั่งเศส 13-0 รอบก่อนรองชนะเลิศ ชนะคะแนนนักกีฬาจากคาซัคสถาน 18-3 รอบรองชนะเลิศ พ่ายคะแนนนักกีฬาจากเกาหลีใต้ 10-16 คว้าเหรียญทองแดง รุ่นไม่เกิน 58 กก.ชาย และเดินทางต่อเพื่อเข้าร่วมการแข่งขันเทควันโด รายการ "42nd Lotto Dutch Open Taekwondo Championships 2015" รุ่นไม่เกิน 58 กก.ชาย ที่ประเทศเนเธอร์แลนด์ เป็นการแข่งขันเพื่อเก็บสะสมคะแนนในการจัดอันดับโลก หรือ G2 รอบแรกเป็นฝ่ายชนะคะแนนนักกีฬาจากเซอร์เบีย 27-1 รอบสองชนะคะแนนนักกีฬาจากเนเธอร์แลนด์ 14-2 รอบสามชนะคะแนนนักกีฬาจากตุรกี 18-15 รอบก่อนรองชนะเลิศ ชนะคะแนนนักกีฬาจากออสเตรเลีย 4-3 รอบรองชนะเลิศ ชนะคะแนนนักกีฬาจากโปรตุเกส 6-5 รอบชิงชนะเลิศ พ่ายคะแนนนักกีฬาจากอิหร่าน 0-2 คว้าเหรียญเงิน รุ่นไม่เกิน 58 กก.ชาย
เข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2015" รุ่นไม่เกิน 58 กก.ชาย ที่ประเทศรัสเซีย โดยเข้าร่วมการแข่งขันกับนักกีฬาเทควันโดทีมชาติไทย จำนวน 7 คน ประกอบด้วย พาณิภัค วงศ์พัฒนกิจ รุ่นไม่เกิน 46 กก.หญิง ชนาธิป ซ้อนขำ รุ่นไม่เกิน 49 กก.หญิง พรรณนภา หาญสุจินต์ รุ่นไม่เกิน 53 กก.หญิง รังสิญา นิสัยสม รุ่นไม่เกิน 57 กก.หญิง รามณรงค์ เสวกวิหารี รุ่นไม่เกิน 54 กก.ชาย อัครินทร์ กิจวิจารณ์ รุ่นไม่เกิน 63 กก.ชาย พีระเทพ ศิลาอ่อน รุ่นไม่เกิน 74 กก.ชาย นอกจากนี้ยังมีรายชื่อเป็นหนึ่งในนักกีฬาเทควันโดที่เข้าร่วมการแข่งขัน "ซีเกมส์ ครั้งที่ 28" รุ่นไม่เกิน 58 กก.ชาย ที่ประเทศสิงคโปร์ ซึ่งเป็นการเข้าร่วมแข่งขันซีเกมส์ครั้งที่ 2 ของณัฐวีร์ ผลการแข่งขันในรอบก่อนรองชนะเลิศ เป็นฝ่ายชนะคะแนนนักกีฬาจากเมียนมาร์ 25-6 รอบรองชนะเลิศ พ่ายคะแนนนักกีฬาจากเวียดนาม 9-8 คว้าเหรียญทองแดง รุ่นไม่เกิน 58 กก.ชาย และเป็นหนึ่งในนักกีฬาเทควันโดที่เข้าร่วมการแข่งขัน รายการ "Australian Open 2015" รุ่นไม่เกิน 58 กก.ชาย ที่เมืองเมลเบิร์น ประเทศออสเตรเลีย เป็นการแข่งขันเพื่อเก็บสะสมคะแนนในการจัดอันดับโลก หรือ G2
เข้าร่วมการแข่งขันเทควันโด รายการ "2015 Summer Universiade" หรือ กีฬามหาวิทยาลัยโลกฤดูร้อน 2015 รุ่นไม่เกิน 58 กก.ชาย ที่เมืองควังจู ประเทศเกาหลีใต้ เนื่องจากอาการเจ็บป่วย จึงขอถอนตัวจากการแข่งขัน โดยเข้าร่วมการแข่งขันกับนักกีฬาเทควันโดทีมชาติไทย จำนวน 10 คน ประกอบด้วย วิลาสินี ขำศรีบุศ รุ่นไม่เกิน 46 กก.หญิง ชนาธิป ซ้อนขำ รุ่นไม่เกิน 49 กก.หญิง ธนาภา แซ่เล้า รุ่นไม่เกิน 53 กก.หญิง รังสิญา นิสัยสม รุ่นไม่เกิน 57 กก.หญิง ณัฐวรรณ แก้ววิลัย รุ่นไม่เกิน 62 กก.หญิง กาญจนา สุขีวาส รุ่นมากกว่า 73 กก.หญิง รามณรงค์ เสวกวิหารี รุ่นไม่เกิน 54 กก.ชาย อัครินทร์ กิจวิจารณ์ รุ่นไม่เกิน 63 กก.ชาย ติณณภพ ผดุงธรรม รุ่นไม่เกิน 68 กก.ชาย พีระเทพ ศิลาอ่อน รุ่นไม่เกิน 74 กก.ชาย และเข้าร่วมการแข่งขันเทควันโดประเภทต่อสู้ทีมชาย ร่วมกับนักกีฬาเทควันโดทีมชาติไทย จำนวน 2 คน ประกอบด้วย อัครินทร์ กิจวิจารณ์ และพีระเทพ ศิลาอ่อน ต่อมาเข้าร่วมการแข่งขันเทควันโด รายการ "โคเรีย โอเพ่น 2015" รุ่นไม่เกิน 58 กก.ชาย ที่เมืองชุนชอน ประเทศเกาหลีใต้ ซึ่งเป็นการแข่งขันเพื่อเก็บสะสมคะแนนในการจัดอันดับโลก หรือ G2
พ.ศ. 2559
ในปี 2559 เข้าร่วมการแข่งขันเทควันโด รายการ "US Open Taekwondo Championships 2016" รุ่นไม่เกิน 63 กก.ชาย ที่รัฐเนวาดา ประเทศสหรัฐอเมริกา ร่วมกับนักกีฬาเทควันโดทีมชาติไทย จำนวน 4 คน ประกอบด้วย พาณิภัค วงศ์พัฒนกิจ รุ่นไม่เกิน 49 กก.หญิง ชนาธิป ซ้อนขำ รุ่นไม่เกิน 53 กก.หญิง พรรณนภา หาญสุจินต์ รุ่นไม่เกิน 57 กก.หญิง เทวินทร์ หาญปราบ รุ่นไม่เกิน 58 กก.ชาย ผลการแข่งขัน รอบ 64 คน ชนะคะแนนนักกีฬาจากสหรัฐอเมริกา 25-7 รอบ 32 คน ชนะคะแนนนักกีฬาจากสหรัฐอเมริกา 17-2 รอบ 16 คน ชนะคะแนนนักกีฬาจากเบลเยี่ยม 4-3 รอบ 8 คน ชนะคะแนนนักกีฬาจากสหรัฐอเมริกา 9-8 รอบรองชนะเลิศ พ่ายคะแนนนักกีฬาจากเบลเยี่ยม 0-1 ในยกซัดเดนเดธ คว้าเหรียญทองแดง รุ่นไม่เกิน 63 กก.ชาย ต่อมาเข้าร่วมการแข่งขันเทควันโด รายการ "Fujairah Open 2016" รุ่นไม่เกิน 63 กก.ชาย ที่รัฐฟูไจราห์ ประเทศสหรัฐอาหรับเอมิเรตส์ รอบ 32 คน ชนะคะแนนนักกีฬาจากยูเครน 16-6 รอบ 16 คน ชนะคะแนนนักกีฬาจากคาซัคสถาน 8-6 รอบก่อนรองชนะเลิศ ชนะคะแนนนักกีฬาจากไซปรัส 16-11 รอบรองชนะเลิศ พ่ายคะแนนนักกีฬาจากอียิปต์ 1-2 คว้าเหรียญทองแดง รุ่นไม่เกิน 63 กก.ชาย
ณัฐวีร์เป็นหนึ่งในนักกีฬาเทควันโดที่เดินทางไปเก็บตัวฝึกซ้อมที่ประเทศเกาหลีใต้เป็นเวลา 1 เดือน ร่วมกับนักกีฬาเทควันโดทีมชาติไทย จำนวน 7 คน ประกอบด้วย พาณิภัค วงศ์พัฒนกิจ ชนาธิป ซ้อนขำ พรรณนภา หาญสุจินต์ รังสิญา นิสัยสม เทวินทร์ หาญปราบ อัครินทร์ กิจวิจารณ์ พีระเทพ ศิลาอ่อน ต่อมาเข้าร่วมการแข่งขันเทควันโดชิงแชมป์เอเชีย รายการ "Asian Taekwondo Championships 2016" รุ่นไม่เกิน 68 กก.ชาย ที่เมืองปาไซ ประเทศฟิลิปปินส์ ผลการแข่งขันรอบแรก ชนะคะแนนนักกีฬาจากอัฟกานิสถาน 12-0 รอบสอง ชนะคะแนนนักกีฬาจากคาซัคสถาน 5-4 รอบก่อนรองชนะเลิศ ชนะคะแนนนักกีฬาจากทาจิกิสถาน 13-0 รอบรองชนะเลิศ พ่ายคะแนนนักกีฬาจากอิหร่าน 13-6 คว้าเหรียญทองแดง รุ่นไม่เกิน 68 กก.ชาย และเข้าร่วมการแข่งขันเทควันโด รายการ "The 1st International Taekwondo VTF President Cup" คว้าเหรียญทอง รุ่นไม่เกิน 68 กก.ชาย ที่เมืองโฮจิมินห์ ประเทศเวียดนาม
พ.ศ. 2560
ในปี 2560 ณัฐวีร์เข้าร่วมการแข่งขันเทควันโด รายการ "US Open Taekwondo Championships 2017" รุ่นไม่เกิน 63 กก.ชาย ที่เมืองลาสเวกัส ประเทศสหรัฐอเมริกา ร่วมกับนักกีฬาเทควันโดทีมชาติไทย จำนวน 5 คน ประกอบด้วย นภาพร จรณวัต รุ่นไม่เกิน 49 กก.หญิง พาณิภัค วงศ์พัฒนกิจ รุ่นไม่เกิน 53 กก.หญิง พรรณนภา หาญสุจินต์ รุ่นไม่เกิน 57 กก.หญิง รามณรงค์ เสวกวิหารี รุ่นไม่เกิน 54 กก.ชาย เทวินทร์ หาญปราบ รุ่นไม่เกิน 58 กก.ชาย ต่อมาเข้าร่วมการแข่งขันเทควันโด รายการ "44th Lotto Dutch Open Taekwondo Championships 2017" รุ่นไม่เกิน 63 กก.ชาย ที่เมืองไอนด์โฮเวน ประเทศเนเธอร์แลนด์ และเข้าร่วมการแข่งขันเทควันโด รายการ "เบลเยี่ยม โอเพ่น 2017" คว้าเหรียญเงิน รุ่นไม่เกิน 63 กก.ชาย ที่เมืองโลมเมิล ประเทศเบลเยี่ยม รอบชิงชนะเลิศพ่ายคะแนนนักกีฬาจากฝรั่งเศส 5-7
เข้าร่วมการแข่งขันเทควันโดชิงแชมป์โลก รายการ "WTF World Taekwondo Championships 2017" รุ่นไม่เกิน 63 กก.ชาย ที่เมืองมูจู ประเทศเกาหลีใต้ ต่อมาเข้าร่วมการแข่งขันเทควันโด รายการ "2017 Summer Universiade" หรือ กีฬามหาวิทยาลัยโลกฤดูร้อน 2017 รุ่นไม่เกิน 63 กก.ชาย ที่ไทเป ประเทศไต้หวัน และเข้าร่วมการแข่งขัน "ซีเกมส์ ครั้งที่ 29" ที่ประเทศมาเลเซีย คว้าเหรียญทองแดง รุ่นไม่เกิน 68 กก.ชาย
รายการ (แก้ความกำกวม)
รายการ สามารถหมายถึง
ทิวเขาอู่อี๋
ทิวเขาอู่อี๋ เป็นมรดกโลกทางวัฒนธรรมและธรรมชาติ เป็นภูเขาอยู่ในมณฑลฝูเจี้ยน ประเทศสาธารณรัฐประชาชนจีน มีอาณาเขต 70 ตารางกิโลเมตร หรือ (43,750 ไร่)
Diphyllocalyx
Diphyllocalyx เป็นสกุลของพืชดอกที่อยู่ในวงศ์ Verbenaceae.
ถิ่นกำเนิดของมันคือ ประเทศคิวบา
สปีชีส์ในสกุล ได้แก่:
อำเภอควนเนียง
ควนเนียง เป็นอำเภอหนึ่งของจังหวัดสงขลา
ประวัติ
ท้องที่อำเภอควนเนียง เดิมเป็นส่วนหนึ่งของอำเภอรัตภูมิ กระทรวงมหาดไทยได้แยกพื้นที่ตำบลรัตภูมิ ตำบลควนโส ตำบลห้วยลึก และตำบลบางเหรียง ของอำเภอรัตภูมิ ได้แบ่งพื้นที่การปกครองออกมาตั้งเป็น กิ่งอำเภอควนเนียง ตามประกาศกระทรวงมหาดไทยลงวันที่ 17 ธันวาคม พ.ศ. 2527 โดยมีผลบังคับตั้งแต่วันที่ 1 มกราคม ปีถัดมา
และต่อมาได้มีพระราชกฤษฎีกายกฐานะขึ้นเป็น อำเภอควนเนียง ตามประกาศกระทรวงมหาดไทยลงวันที่ 10 พฤษภาคม พ.ศ. 2533 โดยให้มีผลตั้งแต่วันที่ 21 พฤษภาคม ปีเดียวกัน
ที่ตั้งและอาณาเขต
อำเภอควนเนียงมีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอควนเนียงแบ่งพื้นที่การปกครองออกเป็น 4 ตำบล 46 หมู่บ้าน
การปกครองส่วนท้องถิ่น
ท้องที่อำเภอควนเนียงประกอบด้วยองค์กรปกครองส่วนท้องถิ่น 5 แห่ง ได้แก่
ภาษาบิต
ภาษาบิต (Bit) มีผู้พูดทั้งหมด 2,030 คน พบในลาว 1,530 คน (พ.ศ. 2528) ตามแนวชายแดนด้านเหนือติดกับจีน แขวงหลวงน้ำทา พงสาลี พบในจีน 500 คน อยู่ทางใต้ของยูนนาน จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรเหนือ สาขาย่อยขมุ ใกล้เคียงกับภาษาเขาในเวียดนาม
ภาษาอาเร็ม
ภาษาอาเร็ม (Arem) มีผู้พูดทั้งหมดราว 40 คน พบในเวียดนาม 20 คน (พ.ศ. 2539) พูดภาษาเวียดนามได้ด้วย มีผู้พูดในลาวราว 20 คน (พ.ศ. 2538) ตามแนวชายแดนลาว-เวียดนาม เป็นภาษาที่ใกล้ตาย จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขาเหวียด-เมื่อง สาขาชุต
นกจมูกหลอดยักษ์ขั้วโลกใต้
นกจมูกหลอดยักษ์ขั้วโลกใต้ (Macronectes giganteus หรือ Southern Giant Petrel หรือ Antarctic Giant Petrel หรือ Giant Fulmar หรือ Stinker หรือ Stinkpot) เป็นนกทะเลขนาดใหญ่ของมหาสมุทรตอนใต้ ถิ่นที่อยู่อาศัยคาบกันเป็นส่วนใหญ่กับนกจมูกหลอดยักษ์ตอนเหนือ แต่มีศูนย์กลางค่อนไปทางใต้เล็กน้อย นกใหญ่ของสองสปีชีส์นี้แยกได้โดยสีของปลายจะงอยปาก ออกเขียวในนกจมูกหลอดยักษ์ขั้วโลกใต้ และออกแดงในนกตอนเหนือ
Diostea
Diostea เป็นสกุลของพืชดอกที่อยู่ในวงศ์ Verbenaceae มีเพียงสปีชีส์เดียวคือ Diostea juncea.
ถิ่นกำเนิดคืออเมริกาใต้ตอนใต้
การประกันคุณภาพ
การประกันคุณภาพ (quality assurance) เป็นวิธีบริหารจัดการเพื่อเป็นหลักประกันหรือสร้างความมั่นใจว่ากระบวนการหรือการดำเนินงานจะทำให้ได้ผลลัพธ์ที่มีคุณภาพตรงตามที่กำหนด
การประกันคุณภาพ เป็นการบริหารจัดการเพื่อให้เกิดประสิทธิผล
แนวทางที่จะให้ได้ผลตามที่ปรารถนาทุกครั้ง หรือได้ผลเท่ากันทุกครั้งนั้น ขึ้นอยู่กับเมื่อครั้งที่ดำเนินการจนได้ผลดีนั้นทำอย่างไร หากดำเนินการเหมือนอย่างที่เคยทุกครั้ง โดยไม่มีปัจจัยแวดล้อมใด ๆ มาแทรกซ้อน ผลที่เกิดตามมาก็น่าจะเป็นเช่นนั้นทุกครั้ง การเน้นให้ดำเนินการเหมือนครั้งที่ได้ผลดีนี้ เป็นการประกันคุณภาพวิธีหนึ่ง
การบริหารจัดการอย่างเป็นระบบ เพื่อให้เกิดความมั่นใจได้ว่ากระบวนการหรือการดำเนินงานจะทำให้ได้ผลลัพธ์ที่มีคุณภาพตรงตามที่กำหนด จะประกอบด้วย การวิเคราะห์ปัจจัยและลักษณะของปัจจัยที่ดี ที่จะส่งผลให้เกิดคุณภาพได้ การวางแผนกิจกรรมที่จะทำให้เกิดปัจจัยที่มีลักษณะที่ส่งผลที่ดีต่อคุณภาพ การดำเนินการตามแผนกิจกรรม การตรวจสอบคุณภาพ เป็นต้น
ความหมาย
การประกันคุณภาพ หรือ quality assurance เป็นคำศัพท์ทางวิศวกรรมอุตสาหการ ที่นำมาใช้กันอย่างกว้างขวาง
คำว่า การประกันคุณภาพ เกิดขึ้นหลังสงครามโลกครั้งที่สอง
การประกันคุณภาพ หมายถึงกิจกรรมต่าง ๆ ซึ่งได้รับการวางแผนและจัดระบบแล้วในกระบวนการบริหารคุณภาพ ที่ช่วยสร้างความมั่นใจว่าจะได้คุณภาพตามที่กำหนดไว้ (Harrington and Mathers, 1991:22)
การประกันคุณภาพ หมายถึงกิจกรรมที่ก่อให้เกิดความมั่นใจว่า กิจกรรมในกระบวนผลิตทั้งหมด ดำเนินไปอย่างมีความเกี่ยวเนื่องสัมพันธ์กัน และมีประสิทธิภาพ (Juran and Gryna, 1993 : 565)
กิจกรรมเฉลิมพระเกียรติฉลองสิริราชสมบัติครบ 60 ปี
กิจกรรมเฉลิมพระเกียรติ พระบาทสมเด็จพระเจ้าอยู่หัว เนื่องในวโรกาส การจัดงานฉลองสิริราชสมบัติครบ 60 ปี พุทธศักราช 2549 จัดขึ้นโดย รัฐบาล และ ภาคเอกชน โดยตลอดปีมหามงคล พ.ศ. 2549
สมาคมฟุตบอลแอฟริกาใต้
สมาคมฟุตบอลแอฟริกาใต้ (South African Football Association, SAFA) เป็นสมาคมฟุตบอลในประเทศแอฟริกาใต้ มีสำนักงานตั้งอยู่ที่เมืองโจฮันเนสเบิร์ก ก่อตั้งเมื่อปี ค.ศ. 1991 โดยเข้าร่วมกับสหพันธ์ฟุตบอลนานาชาติเมื่อปี ค.ศ. 1992 และเข้าร่วมกับสมาพันธ์ฟุตบอลแอฟริกาเมื่อปี ค.ศ. 1992
สถาบันพัฒนาฝีมือแรงงานภาค ๖ ขอนแก่น
สถาบันพัฒนาฝีมือแรงงานภาค ๖ ขอนแก่น (Khon Kaen Institute for Skill Development) หรือโครงการจัดตั้งสถาบันพัฒนาฝีมือแรงงานเทคโนโลยีชั้นสูงภาคตะวันออกเฉียงเหนือตอนกลาง สาขาโลจิสติกส์ เมคคาทรอนิกส์ ออโตเมชั่น เดิมชื่อสถาบันพัฒนาฝีมือแรงงานภาคตะวันออกเฉียงเหนือตอนบน จังหวัดขอนแก่น เป็นสถาบันพัฒนาฝีมือ สังกัดรมพัฒนาฝีมือแรงงาน กระทรวงแรงงาน
ประวัติสถาบัน
เดือนตุลาคม พ.ศ. 2519 รัฐบาลญี่ปุ่นอนุมัติในหลักการของโครงการจัดตั้งสถาบันพัฒนาฝีมือแรงงานภาคตะวันออกเฉียงเหนือตอนบน จังหวัดขอนแก่น
วันที่ 7 กุมภาพันธ์ พ.ศ. 2520 มีการลงนามในบันทึกร่วม ไทย - ญี่ปุ่น และได้รับอนุมัติจากรัฐบาลญี่ปุ่นในเดือนเมษายน พ.ศ. 2520
ปลายปี พ.ศ. 2520 รัฐบาลไทย และรัฐบาลญี่ปุ่นลงนามความร่วมมือในโครงการจัดตั้งสถาบันพัฒนาฝีมือแรงงานภาคตะวันออกเฉียงเหนือตอนบน จังหวัดขอนแก่น  กำหนดระยะเวลาโครงการ ตั้งแต่ 12 ธันวาคม พ.ศ. 2520 ถึง 11 ธันวาคม พ.ศ.2524 รวม 4 ปี โดยรัฐบาลญี่ปุ่น (JICA) ให้การสนับสนุนด้านงบประมาณซึ่งเป็นโครงการให้เปล่า เพื่อเป็นค่าก่อสร้างอาคาร อุปกรณ์การฝึก และเครื่องจักร และช่วยเหลือด้านวิชาการ การศึกษาดูงาน
สถาบันพัฒนาฝีมือแรงงานภาค ๖ ขอนแก่น เป็นชื่อที่ได้รับการแต่งตั้งใหม่เมื่อวันที่ 9 ตุลาคม 2545 ตามกฎกระทรวงแบ่งส่วนราชการ กรมพัฒนาฝีมือแรงงาน กระทรวงแรงงาน พ.ศ. 2545 ซึ่งเป็นผลมาจากการปฏิรูประบบราชการของรัฐบาล ส่งผลให้เกิดการปรับโครงสร้างของกระทรวง ทบวงกรมใหม่
เส้าหลิน (แก้ความกำกวม)
เส้าหลิน สามารถหมายถึง
ฟาทาอิ โอนิเคเค
ฟาทาอิ โอนิเคเค (Fatai Onikeke) หรือ ฟาทาอิ โอนิเคเค อีเซียกา นักมวยสากลชาวไนจีเรีย เกิดเมื่อ 2 เมษายน พ.ศ. 2526 สถิติการชก 25 ครั้ง ชนะ 22 (น็อค 19) แพ้ 3
ปลาจิ้มฟันจระเข้ปีศาจใบไม้
ปลาจิ้มฟันจระเข้ปีศาจใบไม้ (Green ghost pipefish, Bluefinned ghost pipefish; ) ปลาทะเลชนิดหนึ่ง ในวงศ์ปลาจิ้มฟันจระเข้ปีศาจ (Solenostomidae)
มีจะงอยปากยาว ลำตัวแบนข้างเล็กน้อยคล้ายปลาจิ้มฟันจระเข้ปีศาจ (S. paradoxus) แต่ตามตัวไม่มีติ่งเนื้อสั้น ๆ สามารถปรับเปลี่ยนไปตามสภาพแวดล้อมได้ ทั้งสีน้ำตาล, น้ำตาลแดง หรือสีเขียว
มีความยาวประมาณ 10 เซนติเมตร โตเต็มที่ได้ถึง 15 เซนติเมตร พบว่าเป็นชนิดที่ใหญ่ที่สุดของวงศ์ปลาจิ้มฟันจระเข้ปีศาจ พบกระจายพันธุ์ตามแนวปะการัง, กอหญ้าทะเล, ปะการังอ่อน หรือกัลปังหา กระจายพันธุ์ในมหาสมุทรอินเดียและมหาสมุทรแปซิฟิก พบได้จนถึงอินโดนีเซียและออสเตรเลีย ในน่านน้ำไทยจัดเป็นปลาที่พบได้น้อยมาก โดยพบได้เฉพาะทะเลอันดามันเท่านั้น
ฉางเอ๋อ 1
ฉางเอ๋อ 1 (嫦娥一号) เป็นดาวเทียมเพื่อการสำรวจดวงจันทร์ ดวงแรกของประเทศจีน
ชื่อ ฉางเอ๋อ มาจากชื่อของนางฟ้าบนดวงจันทร์ตามเทพนิยายของจีน
จีนส่งยานสู่นอกโลกเมื่อ 25 ตุลาคม พ.ศ. 2550 จากสถานีอวกาศในมณฑลเสฉวน ต่อมา 6 พฤศจิกายน พ.ศ. 2550 ฉางเอ๋อ 1 เข้าสู่วงโคจรรอบดวงจันทร์อย่างราบรื่น และโคจรเป็นรูปวงรี คาบโคจร 3.5 ชั่วโมง
ตำบลแม่สลิด
แม่สลิด เป็นตำบลหนึ่งในอำเภอบ้านตาก จังหวัดตาก ตั้งอยู่ทางทิศเหนือของตัวอำเภอ ห่างจากที่ว่าการอำเภอบ้านตากประมาณ 17 กิโลเมตร และห่างจากศาลากลางจังหวัดตากประมาณ 37 กิโลเมตร ตามทางหลวงแผ่นดินหมายเลข 1 (ถนนพหลโยธิน)
ตำบลแม่สลิดทั้งตำบลอยู่ในเขตองค์การบริหารส่วนตำบลแม่สลิดซึ่งเดิมมีฐานะเป็นสภาตำบลแม่สลิดในปี พ.ศ. 2517 ก่อนที่ต่อมาจะได้รับการจัดตั้งเป็นองค์การบริหารส่วนตำบลแม่สลิดในวันที่ 25 ธันวาคม พ.ศ. 2539
ที่ตั้งและอาณาเขต
ตำบลแม่สลิดตั้งอยู่ทางทิศเหนือของอำเภอบ้านตาก มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตำบลแม่สลิด เดิมมีชื่อว่า "ตำบลยางโอง" ขึ้นกับอำเภอบ้านตาก จังหวัดตาก ต่อมาในวันที่ 30 กันยายน พ.ศ. 2471 ทางราชการได้แยกพื้นที่ตำบลสามเงา ตำบลบ้านนา ตำบลยกกระบัตร และตำบลยางโอง อำเภอบ้านตาก มาตั้งเป็น กิ่งอำเภอท่าปุย  (หรืออำเภอสามเงาในปัจจุบัน) และให้ขึ้นการปกครองกับอำเภอบ้านตาก ก่อนที่ต่อมาจะโอนพื้นที่ตำบลยางโองกลับเข้ามาในเขตอำเภอบ้านตากอีกครั้ง ปัจจุบันเป็น 1 ใน 7 ตำบลของอำเภอบ้านตาก
อาชีพ
อาชีพ เป็น รูปแบบการดำรงชีพในสังคมมนุษย์ปัจจุบัน อาชีพเป็นหน้าที่ของบุคคลในสังคม การที่บุคคลประกอบอาชีพจะได้มาซึ่งค่าตอบแทน หรือ รายได้ เพื่อใช้จ่ายในการดำรงชีวิต
ลักษณะอาชีพ
อาชีพที่จำเป็นต้องมีความรู้ความสามารถเฉพาะด้านเรียกว่า วิชาชีพ เช่น วิศวกร แพทย์ มัณฑนาย พยาบาล ทนายความ
และอาชีพที่ถูกกฎหมายและศีลธรรม เรียกว่า สัมมาชีพ เช่น ค้าขาย ส่วนบางอาชีพที่ผิดกฎหมาย เรียกว่า มิจฉาชีพ เช่น โจร
อาชีพอาจมีรายได้ต่างๆกันไป ลักษณะอาชีพที่เป็นลูกจ้างจะได้ค่าตอบแทนในรูปแบบเงินเดือน อาชีพค้าขายหรือประกอบกิจการส่วนตัวหรือ การลงทุนจะได้ค่าตอบแทนในรูปแบบ กำไร
กลุ่มตะวันตก
ค่ายตะวันตก (อังกฤษ: Western Bloc) เป็นชื่อเรียกที่หมายถึงประเทศรัฐซึ่งปกครองด้วยระบอบประชาธิปไตยซึ่งส่วนใหญ่อยู่ในยุโรปตะวันตก และอาจหมายรวมถึงประเทศที่เข้าร่วมสนธิสัญญาป้องกันแอตแลนติกเหนือหรือนาโต้ด้วยเช่นกัน คำว่า "ค่ายตะวันตก" เป็นชื่อที่ใช้เรียกในยุคสงครามเย็น (ค.ศ. 1946 - ค.ศ. 1989) ประเทศรัฐต่างๆ ที่อยู่ในโลกตะวันตกส่วนใหญ่เป็นรัฐที่ถูกสหรัฐอเมริกาและสัมพันธมิตรทำการช่วยเหลือปลดปล่อยให้พ้นจากการปกครองของนาซีเยอรมันในช่วงสงครามโลกครั้งที่สอง
สหภาพฟุตบอลรัสเซีย
สหภาพฟุตบอลรัสเซีย (Российский Футбольный Союз) เป็นสมาคมฟุตบอลในประเทศรัสเซีย ดูแลการแข่งขันฟุตบอลลีก รัสเซียนพรีเมียร์ลีก รวมถึงฟุตบอลทีมชาติรัสเซีย มีสำนักงานตั้งอยู่ที่กรุงมอสโก ก่อตั้งเมื่อวันที่ 19 มกราคม ค.ศ. 1912
ทิมเบอร์ (เพลง)
"ทิมเบอร์" (Timber) เป็นเพลงของแรปเปอร์ชาวอเมริกัน พิตบูล ร้องรับเชิญโดยนักร้องชาวอเมริกัน เคชา เพลงออกจำหน่ายในวันที่ 7 ตุลาคม ค.ศ. 2013 เป็นซิงเกิลเปิดตัวจากอีพีของพิตบูลชื่อ เมลต์ดาวน์ เพลงผลิตโดยดร.ลู้ก เซอร์คัต และเซิร์มสไตล์ และผลิตเสริมโดยนิก ซีลีย์ ในเพลงได้สอดแทรกซิงเกิลปี ค.ศ. 1978 ของลี ออสการ์ เพลง "ซานฟรานซิสโกเบย์" และนำเสนอนักเล่นหีบเพลงปาก พอล แฮร์ริงตัน ซึ่งเล่นตลอดทั้งเพลงและมีคนบอกให้เขาเลียนแบบออสการ์
เพลงขึ้นอันดับหนึ่งบนชาร์ตบิลบอร์ดฮอต 100 สามสัปดาห์ต่อเนื่อง และขึ้นอันดับหนึ่งในประเทศอื่น ๆ อีกมากมาย รวมถึงแคนาดา (ขึ้นอันดับหนึ่งถึงแปดสัปดาห์ต่อเนื่องกัน) สหราชอาณาจักร เยอรมนี เนเธอร์แลนด์ และเดนมาร์ก
ศาสนาพุทธในประเทศเคนยา
การเข้ามาของพระพุทธศาสนาในประเทศเคนยา เริ่มต้นโดยผ่านกลุ่มชาวจีนโพ้นทะเล และชาวสิงหล (ลังกา) เนื่องจากชาวจีน และชาวสิงหลเข้าไปทำงานในไร่เกษตรกรรมของชาวอังกฤษเจ้าอาณานิคมในยุคนั้น ช่วงแรกๆของพุทธศาสนาในเคนยาจะเป็นชาวเอเชียกลุ่มแรกๆนี้ แต่ต่อมาในภายหลังชาวเคนยาจำนวนหนึ่งซึ่งนับถือลัทธิภูติผีปีศาจ ได้หันมานับพุทธศาสนาตาม แต่ก็เป็นชนกลุ่มเล็กๆซึ่งอาศัยอยู่แถบเมืองท่าทางชายฝั่งตะวันออกของประเทศ ต่อมามีการประชุมศาสนา และสันติภาพโลกที่นครไนโรบี เมืองหลวงของประเทศเคนยา ในเดือนสิงหาคม ปี พ.ศ. 2527 ภายหลังได้มีการเผยแผ่พุทธศาสนามากขึ้นในแถบนี้ รวมถึงความพยายามที่จะจัดตั้งชมรมชาวพุทธเคนยาขึ้นมา มีการนิมนต์พระสงฆ์จาก ญี่ปุ่น จีน และไทย เพื่อให้เดินทางเข้ามาเผยแผ่ในประเทศ แต่ยังไม่ทันคืบหน้า ประเทศเคนยาได้ประสบปัญหาในเรื่องการเมือง เศรษฐกิจ รวมไปถึงชนพื้นเมืองบางกลุ่มที่ไม่เป็นมิตรกับคนต่างศาสนา การเผยแผ่จึงเป็นไปได้ยาก
จักรวรรดิเยอรมัน
จักรวรรดิเยอรมัน (Deutsches Kaiserreich) เป็นชื่ออย่างไม่เป็นทางการที่ใช้เรียกแผ่นดินของชาวเยอรมัน ตั้งแต่ที่พระเจ้าวิลเฮล์มที่ 1 แห่งปรัสเซีย ได้สถาปนาพระองค์ขึ้นเป็นจักรพรรดิเยอรมันในค.ศ. 1871 จนถึงการสละราชสมบัติของจักรพรรดิวิลเฮล์มที่ 2 ในค.ศ. 1918 ซึ่งนำไปสู่การสิ้นสุดระบอบกษัตริย์ในเยอรมัน ชื่อจักรวรรดิเยอรมันในภาษาเยอรมันอย่างเป็นทางการคือ ไรช์เยอรมัน (Deutsches Reich) อย่างไรก็ตาม แม้จักรวรรดิจะล่มสลายไปในปี ค.ศ. 1918 แต่ชื่อ ดอยท์เชิสไรช์ ก็ยังถูกใช้เป็นชื่อทางการของสาธารณรัฐไวมาร์ต่อไป
จักรวรรดิเยอรมันประกอบด้วย 26 ดินแดนตามที่บัญญัติไว้ในรัฐธรรมนูญ ดินแดนส่วนใหญ่ต่างถูกปกครองและมีราชวงศ์เป็นของตนเอง ดินแดนเหล่านี้ประกอบด้วย 4 ราชอาณาจักร, 6 แกรนด์ดัชชี, 5 ดัชชี (6 ก่อนปี 1876), 7 ราชรัฐ, 3 เสรีนครรัฐ และ 1 ดินแดนในพระองค์ อย่างไรก็ตาม แม้ว่าราชอาณาจักรปรัสเซียจะเป็นหนึ่งในดินแดนตามที่กล่าวมานี้ แต่ราชอาณาจักรปรัสเซียกลับเป็นดินแดนที่มีอาณาเขตและประชากรมากที่สุดและมากกว่าดินแดนอีก 25 แห่งที่เหลือรวมกัน ดังนั้นราชอาณาจักรปรัสเซียจึงเป็นดินแดนที่มีอำนาจครอบงำจักรวรรดิเยอรมัน
หลังปี 1850 ได้เกิดการพัฒนาอุตสาหกรรมขึ้นอย่างรวดเร็วในรัฐเยอรมันต่าง ๆ โดยเฉพาะอุตสาหกรรมถ่านหิน, เหล็ก (และเหล็กกล้าในกาลต่อมา), เคมีภัณฑ์ และกิจการรถไฟ เมื่อแรกสถาปนาจักรวรรดิในปี 1871 จักรวรรดิมีประชากร 41 ล้านคน และในปี 1913 ได้เพิ่มขึ้นไปเป็น 68 ล้านคน ตลอดเวลา 47 ปีที่จักรวรรดิเยอรมันคงอยู่ จักรวรรดิได้กลายเป็นมหาอำนาจด้านอุตสาหกรรม, เทคโนโลยี และวิทยาศาสตร์ของโลก โดยได้รับรางวัลโนเบลมากกว่าชาติอื่น ๆ
เยอรมันกลายเป็นมหาอำนาจจากการขยายเครือข่ายทางรถไฟอย่างรวดเร็ว, มีกองทัพบกที่ทรงแสนยานุภาพที่สุดในโลก, และเป็นฐานอุตสาหกรรมที่เติบโตอย่างรวดเร็ว ในห้วงเวลาเพียงไม่ถึงทศวรรษ กองทัพเรือเยอรมันกลายเป็นกองทัพเรือที่ทรงแสนยานุภาพเป็นลำดับสองรองจากราชนาวีอังกฤษ ในคราวที่นายกรัฐมนตรี ออทโท ฟอน บิสมาร์ค ถูกปลดโดยจักรพรรดิวิลเฮล์มที่ 2 ในปี ค.ศ. 1890 นั้น เป็นห้วงเวลาที่จักรวรรดิเยอรมันรุ่งเรืองและฮึกเหิมอย่างมาก ในวิกฤตการณ์ปี 1914 จักรวรรดิเยอรมันได้ให้การสนับสนุนแก่จักรวรรดิออสเตรีย-ฮังการี และยังตกลงเป็นพันธมิตรกับจักรวรรดิออตโตมัน เป็นจุดกำเนิดของฝ่ายมหาอำนาจกลางในสงครามโลกครั้งที่หนึ่ง
ระหว่างสงครามโลกครั้งที่หนึ่ง เมื่อแผนการเข้ายึดกรุงปารีสก่อนฤดูใบไม้ร่วงประสบความล้มเหลวและแนวรบด้านตะวันตกยังคงคุมเชิงกัน เยอรมันก็ถูกกองเรือของฝ่ายสัมพันธมิตรปิดล้อมทำให้เกิดภาวะขาดแคลนเสบียงอาหาร แม้แนวรบด้านตะวันตกจะไม่คืบหน้า แต่เยอรมันกลับประสบความสำเร็จอย่างยิ่งในแนวรบด้านตะวันออก สนธิสัญญาเบรสท์-ลีตอฟสก์ในปี 1918 ทำให้เยอรมันได้ดินแดนทางตะวันออกมาอย่างมากมาย เยอรมันได้พยายามปิดล้อมเกาะอังกฤษด้วยกองเรือดำน้ำแต่ก็ไม่ประสบความสำเร็จมากนักจากราชนาวีอังกฤษได้จัดเรือคุ้มกันเรือที่มาจากอาณานิคม เหตุโทรเลขซิมแมร์มันน์ในปี 1917 ได้นำพาสหรัฐอเมริกาเข้ามาสู่สงคราม ชาวเยอรมันเริ่มอ่อนล้าจากสงครามในห้วงเวลาที่ลัทธิสังคมนิยมจากการปฏิวัติรัสเซียไหลบ่าเข้ามาสู่ชาวเยอรมัน